રશિયામાં કદાચ, કશુંક થઈ શકે તેવી આશાથી તેણે પ્રયાણ કર્યું. તે પહેલા વિવિધ સામયિકોમાં વૈશ્વિક રાજકારણ વિષેના ઘણા લેખો લખ્યા, લેનિનું સાહિત્ય સંપાદિત કર્યું, ૧૯૩રમાં તેના મોસ્કો-નિવાસ દરમિયાન ‘બ્યૂરો ઓફ કમ્યુનિસ્ટ અકાદમી’માં અધ્યયન કર્યું, સંપાદન પર હાથ અજમાવ્યો. પણ તે દરમિયાન બ્રિટિશ સરકારે ‘હેન્ડર્સન-ડોગેલેસ્કિ’ સમજૂતિને આગળ ધરીને ચટ્ટોના ભારતીય સ્વાતંત્ર્ય માટેના એકધારા પ્રયાસોને નિષ્ફળ બનાવવાની કોશિશ કરી. એટલે સુધી કે ચટ્ટો રશિયામાંથી પાછો ફરી જાય તેવા સંકેતો આપવામાં આવ્યા!